**PROJEKTS**

#### 2023.gada \_\_\_\_.\_\_\_\_\_\_\_\_ Lēmums Nr.\_\_\_\_

**Par atbalstu Daugavpils valstspilsētas pašvaldības iestādes „Novadpētniecības un mākslas muzejs” projektam un apropriācijas apstiprināšanu pamatbudžeta programmā “Eiropas Savienības un citu finanšu instrumentu finansētie projekti/pasākumi”**

Pamatojoties uz Pašvaldību likuma 10.panta pirmās daļas 21.punktu, likuma „Par pašvaldību budžetiem” 30.pantu, Daugavpils pilsētas domes 2021.gada 23.septembra noteikumu Nr.5 “Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi, un kontroli” 49.punktu,

saskaņā ar Valsts Kultūrkapitāla fonda projekta finansēšanas līgumu Nr.2023-1-KMA041, ņemot vērā Daugavpils valstspilsētas pašvaldības domes Izglītības un kultūras jautājumu komitejas 2023.gada \_\_\_. \_\_\_\_\_\_\_\_\_ sēdes atzinumu Nr.\_\_\_, Daugavpils valstspilsētas pašvaldības domes Finanšu komitejas 2023.gada \_\_\_. \_\_\_\_\_\_\_\_ sēdes atzinumu Nr.\_\_\_, **Daugavpils valstspilsētas pašvaldības dome nolemj:**

1. Atbalstīt Daugavpils valstspilsētas pašvaldības iestādes „Daugavpils Novadpētniecības un mākslas muzejs” (reģ.Nr.90000030377, juridiskā adrese: Rīgas ielā 8, Daugavpilī) Valsts Kultūrkapitāla fonda atbalstītu projektu „Mākslinieciskās ražošanas kombināta „Māksla” 1952.gadā veidoto vitrāžu restaurācija un rekonstrukcija 2.posms” saskaņā ar 1. pielikumu.

2. Apstiprināt apropriāciju Daugavpils valstspilsētas pašvaldības iestādei „Daugavpils Novadpētniecības un mākslas muzejs” pamatbudžeta programmā “Eiropas Savienības un citu finanšu instrumentu finansētie projekti/pasākumi” saskaņā ar 2. pielikumu.

Pielikumā:

1. Projekta „Mākslinieciskās ražošanas kombināta „Māksla” 1952.gadā veidoto vitrāžu restaurācija un rekonstrukcija 2.posma” apraksts;
2. Daugavpils valstspilsētas pašvaldības iestādes „Daugavpils Novadpētniecības un mākslas muzejs” pamatbudžeta programmas „Eiropas Savienības un citu finanšu instrumentu finansētie projekti/ pasākumi” ieņēmumu un izdevumu tāme un paskaidrojums 2023.gadam.

Daugavpils valstspilsētas pašvaldības domes

priekšsēdētājs A. Elksniņš

 1.pielikums

 Daugavpils valstspilsētas pašvaldības domes

 2023.gada\_\_\_.\_\_\_\_\_\_\_\_\_\_\_\_

 lēmumam Nr.\_\_\_\_

**Projekta “Mākslinieciskās ražošanas** **kombināta “Māksla” 1952. gadā veidoto**

**vitrāžu restaurācija un rekonstrukcija 2.posms” apraksts**

|  |  |
| --- | --- |
| **Projekta pieteicējs:** | Daugavpils valstspilsētas pašvaldības iestāde „Daugavpils Novadpētniecības un mākslas muzejs” |
| **Projekta ilgums:** | Projekta īstenošanas sākuma termiņš: 2023.gada 25.janvārisProjekta īstenošanas beigu termiņš: 2023.gada 22.decembris |
| **Projekta mērķis:** | Projekta galvenie mērķi:Ilgtermiņā – saglabāt mākslinieciskās ražošanas kombināta “Māksla” Latvijas talantīgo mākslinieku veidotās vitrāžas kā nozīmīgu un pieejamu kultūras vērtību nākamajām paaudzēm.Pārtraukt vitrāžu mākslas darbu bojāšanas procesu, veikt kvalitatīvu restaurāciju un rekonstrukciju, atjaunojot priekšmetu bojātos un zudušos fragmentus, izmantojot pamatotus un iespējami ekonomiskus darba un finansēšanas paņēmienus. Mērķi:• Par piešķirtā finansējuma daļu realizēt pirmo posmu – pārtraukt divu mākslas darbu – vitrāžu “Kuldīga” un “Meliorācija” bojāšanas procesu, veikt kvalitatīvu restaurāciju un rekonstrukciju, atjaunojot priekšmetu bojātos un zudušos fragmentus, izmantojot pamatotus un iespējami ekonomiskus darba un finansēšanas paņēmienus. • Veicināt muzeja un tā krājuma pieejamības nodrošināšanu plašam sabiedrības lokam;• Popularizēt slavenu Latvijas mākslinieku – vitrāžistu, gleznotāju devumu Latvijas vitrāžas mākslas veidošanā; • Veicināt muzeja apmeklētāju estētisko audzināšanu, piederības, lepnuma un atbildības jūtu veidošanos. |
| **Projekta apraksts:** |  Daugavpils Novadpētniecības un mākslas muzejs lielu uzmanību grib pievērst muzeja krājumā esošajām 5 vitrāžām ar unikālo kultūrvēsturisko nozīmi. Projekta šīs finansējuma daļas ietvaros paredzēts restaurēt divas vitrāžas - “Kuldīga” un “Meliorācija”. Vitrāžas darinājuši Latvijas vitrāžu meistari Ģirts Vilks, Egons Cēsnieks, Arnolds Vilkins, Jēkabs Bīne un Ernests Veilands mākslinieciskās ražošanas kombinātā “Māksla” Rīgā 1952.g. Tas bija nozīmīgs pasūtījums pēckara vitrāžas mākslas nozares atjaunošanā, ko saņēma kombināts – Latvijas PSR paviljonam Vissavienības lauksaimniecības izstādei Maskavā. 17 vitrāžas (176,5x161,5 cm) vienotā kompozīcijā, kuru centrā attēlots kāds skats no Latvijas ainavām vai pilsētām ar ornamentālo daļu zeltaini dzeltenu krāsu gammā greznoja paviljona ārējo fasādi.  1960. gadu sākumā vitrāžas tika noņemtas, 5 no tām “Daugavpils”, “Ventspils”, “Kuldīga”, “Meliorācija”, “Zvaigzne” – sastāv no 3 vitrāžu elementiem tika nodotas Daugavpils Novadpētniecības un mākslas muzejam, no 1969.g. tās iekļautas muzeja interjerā un ir pieejamas apmeklētājiem apskatei.  70 gadu garumā šīs vitrāžas ir vienīgās, kas saglabājušās to pirmatnējā veidolā. Ar neapbruņotu aci redzams, ka vitrāžas skāris laika zobs – deformējušās svina dzīslas, saplēsti un zuduši stikla šabloni, deformējies koka rāmis u.c. bojājumi. Līdz šim nekādi postošos procesus ierobežojoši pasākumi nav veikti, tāpēc lai saglabātu šos vērtīgos stikla gleznojumus, ir nepieciešama to steidzama restaurācija un rekonstrukcija. 2022.gadā projekta īstenošanas 1.posmā tika veikta divu vitrāžu – „Daugavpils” un „Ventspils” restaurācija un rekonstrukcija. Projekta īstenošanas turpināšana nodrošinās unikālu mākslas darbu glābšanu. Projekts ļaus īstenot muzeja tālākās attīstības ieceres, jo perspektīvajā plānā ir muzeja ēkas renovācija, tāpēc ir ieceres vitrāžas iekļaut jaunā ekspozīcijā un atvērtā mākslas krājumā. Projekta rezultātā tiks saglabāts pagātnes mantojums un popularizēta nacionāla bagātība.  |
| **Projekta izmaksas:** | Valsts Kultūrkapitāla fondadotācija **EUR 3 997,00** (trīs tūkstoši deviņi simti deviņdesmit septiņi *euro* 00 centi) apmērā |
| **Projekta galvenās aktivitātes:** | * Par piešķirto finansējumu notiks kultūras mantojuma - divu vitrāžu “Kuldīga” un “Meliorācija” restaurācija, rekonstrukcija;
* Atlasīta un papildināta informācija par vitrāžām, strādājot ar arhīvu dokumentiem;
* Izveidota anotāciju par šīm vitrāžām;
* Nodrošināta sabiedrībai iespēja baudīt augstvērtīgus un profesionālus mākslas darbus;
* Informēta sabiedrība par projekta realizācijas gaitu un rezultātiem.
 |

Daugavpils valstspilsētas pašvaldības

domes priekšsēdētājs A.Elksniņš